b'\n_START_ARTICLE_\nAdrenalina\n_START_SECTION_\nHist\xc3\xb2ria\n_START_PARAGRAPH_\nAl maig de 1886, William Bates va descriure el descobriment de la subst\xc3\xa0ncia produ\xc3\xafda per la gl\xc3\xa0ndula suprarenal en la revista New York Medical Journal. No obstant aix\xc3\xb2, va ser identificada el 1895 per Napole\xc3\xb3 Cybulski, un fisi\xc3\xb2leg polon\xc3\xa8s. El descobriment va ser repetit el 1897 per John Jacob Abel. Jokichi Takamine, un qu\xc3\xadmic japon\xc3\xa8s, va descobrir la mateixa hormona el 1900, sense coneixement dels descobriments anteriors. Fou sintetitzada artificialment per primera vegada per Friedrich Stolz el 1904.'